title: "Botsuana"
text: "Botsuana [b\u0254\u02c8tsu\u032fa\u02d0na], amtelk Republiik Botsuana (\u00fc\u00fcb Tswana: Lefatshe la Botswana; \u00fc\u00fcb Ingels: Republic of Botswana) as en banenstoot uun a s\u00fc\u00fcd faan Aafrika.  Uun a s\u00fc\u00fcduast an s\u00fc\u00fcd leit S\u00fc\u00fcdaafrika, uun a waast an nuurd Namiibia an uun a nuurduast Sambia an Simbabwe.  At lun hee amanbi 2.024.904 lidj (2011).  At hoodsteed as Gaborone.\n\nGeografii\n\nGeograafisk Laag\nBotsuana leit twesken 17\u00b0 50\u2019 an 26\u00b0 50\u2019 (faan a nuurd tu a s\u00fc\u00fcd) an twesken 20\u00b0 00\u2019 an 29\u00b0 20\u2019 (faan a waast tu a uast). At lun as amanbi tausis grater \u00fc\u00fcs Tjiisklun.\n\nAt lun dialt grensen m\u00e4 fjauer lunen. Det lingst grens (1969 km) faan't lun wurt m\u00e4 S\u00fc\u00fcdaafrika diald. Hat lingt faan en bocht faan a Nosso struum uun a Kgalagadi Transfrontier Park uun a s\u00fc\u00fcdwaast faan\u2019t lun hen tu Coetsers Eilun uun a s\u00fc\u00fcduast. Det kurtst grens, wat bluat 0.15 km lung as an auerf\u00f6or\u2019t steed Kazungula bi a Zambezi struum leit, wurt m\u00e4 Sambia diald. At lun dialt uk en 1544 km lung grens m\u00e4 Namiibia an en 834 km lung m\u00e4 Simbabwe.\n\nBerger\nBotsuana as f\u00f6r\u2019t miast en plaat lun an hee nian rocht berger, man det hee h\u00f6g knober, wat muar \u00fc\u00fcs 1000 m huuch san. De huuchst knob (1494 m) uun Botswana as de Monalanong Knob, wat uun a s\u00fc\u00fcd faan't lun leit. \u00d6ler knober uun't lun san de Otse Knob (1491 m), d\u00f6n Tsodilo Knober (1400 m), d\u00f6n Tswapong Knober (1379 m) an d\u00f6n Marakalalo Knober (1347 m).\n\nSteeden\nD\u00f6n tjiin gratst steeden uun Botsuana san:\n\nIndialing faan Ferwalting\nBotswana hee tjiin distrikten.\n\nKliima\nAt kliima uun Botswana as hualewdr\u00fc\u00fcg, auer at rintidj uu so kurt as. Uun a s\u00fc\u00fcd faan't lun as at dr\u00fcchtidj faan April tu Oktuuber an uun a nuurd faan April tu Nofember.\n\nPlaantenw\u00e4\u00e4lt \nBotswana hee trii suurter faan regioonen faan plaanten: at hardveld, at sandveld an det Okavango deltaveld.\n\nAt hardveld regioon lei uun a s\u00fc\u00fcduast an uun\u2019t uastdial faan a maden faan\u2019t lun. Unn\u2019t hardveld waaks f\u00f6r\u2019t miast holtig plaanten an suurter faan g\u00e4\u00e4rs. A holtig plaanten san: Acacia karroo, Albizzia anthelmintica, Balanites aegyptiaca, Mopane, Combretum apiculatum, Grewia bicolor, Grewia flavecens, Grewia monticola, Lonchocarpus capassa an Terminalia.\n\nAt sandveld regioon lei uun det Kalahari, wat (bit \u00fc\u00fcb de fiar nuurdwaast) at auerbliiwsel faan\u2019t lun bedobet. Uun\u2019t sandveld waaks f\u00f6r\u2019t miast suurter faan g\u00e4\u00e4rs: Kragrostis pallens, Striagostis uniplumis, Anthephora pubescens, Schmidtia pappophoreides an Megaloprotachne albescens. Holtig plaanten waaks uk diar, tu\u2019n bispal Grewia avellane, Grewia retinervis, Lonchocarpus nelsii an Terminalia sericia.\n\nDet Okavango deltaveld regioon bedobet de fiar nuurdwaast faan\u2019t lun. Uun det Okavango deltaveld waaks so wel suurter faan g\u00e4\u00e4rs \u00fc\u00fcs uk holtig plaanten. A holtig plaanten san Fecus verruculosa an det Hyphaene crinata. Suurter faan g\u00e4\u00e4rs lik\u00fc\u00fcs Phragmites communis, Dichanthium papillusum, Panicum repens, Andropogon encomus, Echinochloa pyramidelis an Imperata cylindrica k\u00f6n diar f\u00fcnjen wurd.\n\nBef\u00f6lkring\nEfter det letst folkteeling faan 2011 hed Botsuana amanbi 2 024 787 iinwenern. 989 179 faan a lidj wiar karmen an 1 035 608 wiar w\u00fcfh\u00f6\u00f6d.\n\nSpriiken\nDet amtelk spriik faan Botsuana as Ingels. At spriik, wat faan't muarhaid faan't lun spreegen wurd, as Tswana.\n\nS\u00fcnjhaid \nW\u00fcfen raage uun't madel en \u00e4\u00e4ler faan 72 juaren, an maaner ian faan 66,2 juaren.\n\nKult\u00fc\u00fcr\n\nLiterat\u00fc\u00fcr \nSkriiwern uun an faan Botsuana san:\n\n Andrew Sesinyi\n Barolong Seboni\n Bessie Head\n Caitlin Davies\n Carolyn Slaughter\n Donald Molosi\n Leetile Disang Raditladi\n Mositi Torontle\n Moteane Melamu\n Patrick van Rensburg\n Siyanda Mohutsiwa\n Thomas Tlou\n Unity Dow\n\nHistoore\nF\u00f6\u00f6r at koloniaaltidj jeew at muar letj k\u00f6ningriken faan Batsuana.  Faan 31. marts 1885 ap tu 30. september 1966 wiar Botsuana oner a n\u00f6\u00f6m Betschuanalun det gratst britisk protektoraat uun a s\u00fc\u00fcd faan Aafrika.  Seretse Khama wiar de iarst president.\n\nPolitiik\nEfter't ferfaading faan 1965 as Botsuana en republiik. De stootsboowenhood as a president, diar faan't natschunaalfersaamling weelet wurt. A president faan daaling as Seretse Khama Ian Khama, diar a dring faan de iarst president as. D\u00f6n letst woolen wiar uun 2014 an d\u00f6n naist skal uun 2019 wees. At partei faan't regiaring as at Botswana Democratic Party.\n\nB\u00fctjenpolitiik \nBotsuana as sant 17. Oktuuber 1966 lasmoot faan d\u00f6n Feriand Natschuunen an sant 31. Oktuuber 1966 faan det Aafrikoons Unioon. Det as uk sant 1981 lasmaat faan det Commonwealth of Nations.\n\nWiartskap\nBotsuana hiart tu't Tolunioon faan det S\u00fc\u00fcdelk Aafrika. At weering faan't lun as de Botswaans Pula, wat faan det Beenk faan Botsuana \u00fctjbroocht wurt. \n\u00dc\u00fcb a HDI-indeks st\u00e4\u00e4nt det lun \u00fc\u00fcb plaats 94 faan 187. Uun't juar 2018 hed at lun en BIP faan amanbi 18,6 biljuunen US-Dooler.\n\nKwelen"